
UPUTE ZA SPRJEČAVANJE I SUZBIJANJE EPIDEMIJE COVID-19 U UČENIČKIM DOMOVIMA S 
OBZIROM NA EPIDEMIJU COVID-19 U ŠKOLSKOJ GODINI 2021./2022. 


Temeljne odrednice. U svim objektima važno je provoditi i poštivati opće mjere sprječavanja širenja 
COVID-19. Sve aktivnosti treba provoditi tako da se provode osnovne protu epidemijske mjere. 


Dostavu za potrebe ustanove provodi se uz obveznu mjeru dezinfekcije ruku i nošenja zaštitne 
maske. 

Pojačana higijena prostora. U Domu je neophodno osigurati laku dostupnost odgovarajućeg 
higijenskog potrošnog materijala u dovoljnoj količini: 


* sapun, tekuća voda i odgovarajući dezinficijens za dezinfekciju ruku, 
* papirnati ručnici i maramice, 

* vreće za smeće, 

* tekućine za dezinfekciju površina, 

* maske za lice, 


e jednokratne rukavice za djelatnike onih zanimanja za koja su se nosile i prije epidemije (kao 
higijenski standard) 


U higijeni prostorija treba pojačati dezinfekciju zajedničkih prostorija, sanitarnih čvorova i svih 
drugih prostorija sukladno uputama za čišćenje i dezinfekciju (vidjeti u nastavku) najmanje jedan 
puta dnevno, te dezinficiranje češće dodirivanih površina (kvake, prekidači struje, rukohvati, ručke 
u toaletu itd.) najmanje jednom dnevno. U cijelom Domu važno je redovito provjetravati sve 
prostorije (ili ako vremenski uvjeti to dozvoljavaju ostaviti otvorene prozore). Preporučuje se 
razmotriti mogućnost ugradnje ventilacije na stropu koja izvlači zrak iz sobe/učionice i izbacuje van 
uz osiguran dovod svježeg vanjskog zraka. Dostupnost tekuće vode i sapuna u svrhu poštivanja 
osnovnih higijenskih normi mora biti osigurana kao i papirnati jednokratni ručnici i koš s poklopcem 
u koji se odbacuju korišteni ručnici. 

Na ulazu u Dom ina još nekoliko lako dostupnih mjesta, posebno u koridorima gdje se korisnici često 
kreću, neophodno je postaviti dozatore s dezinficijensom za dezinfekciju ruku s uputom za 
korištenje na vidljivom mjestu: 


sredstvo za dezinfekciju potrebno je u količini od 1 — 2 ml nanijeti na suhe i čiste dlanove 
(obično 1 potisak ili prema uputama proizvođača). 

dlanove i područje između prstiju potrebno je protrljati dok se ne osuše, a sredstvo nije 
potrebno isprati, 

potrebno je voditi brigu o dostatnoj upotrebi dezinficijensa za ruke te se obavezno javiti 
nadležnoj osobi u slučaju da je u dozatoru preostala manja količina sredstva za dezinfekciju 
kako bi se osigurao novi. 


Pojačana osobna higijena korisnika i djelatnika: 


izbjegavati dodirivanje rukama usta, nosa, očiju i lica, 


redovito i pravilno (najmanje 20 sekundi) prati ruke tekućom vodom i sapunom _ ili 
dezinficirati (prednost se daje pranju ruku vodom i sapunom) prije ulaska u Dom i svoju 
sobu, prije i nakon pripreme hrane, prije jela, nakon korištenja toaleta, nakon dolaska 
izvana, nakon čišćenja nosa i uvijek kada ruke izgledaju prljavo. Za pranje ruku treba koristiti 
tekuću vodu i sapun. 


kod pranja ruku pridržavajte se uputa za pravilno pranje ruku (ove upute je potrebno 
izvjesiti na vidljivo mjesto u svakom sanitarnom čvoru): 
https://www.hzjz.hr/wpcontent/uploads/2020/03/Pranje_ruku_.pdf. 


nakon pranja ruku sapunom i vodom, za sušenje ruku neophodno je koristiti papirnate 
ručnike za jednokratnu upotrebu koje nakon korištenja treba baciti u koš za otpad s 
poklopcem, 


kod kašljanja i kihanja prekrivaju se usta i nos unutrašnjom stranom lakta ili papirnatom 
maramicom koju poslije treba baciti u koš za otpad s poklopcem te oprati ruke, 


pri kašljanju i kihanju treba okrenuti lice od drugih osoba, 


izbjegavati dijeljenje obroka, čaša, šalica, posuđa, pribora za jelo, higijenskih potrepština i 
školskog pribora s drugim osobama. 


Održavanje distance (fizičke udaljenosti): 


Neophodno je poticati korisnike i djelatnike da održavaju međusobni razmak od 1,5 m a po 


mogućnosti 2 m kada god je moguće. 


Smještaj u učeničkim sobama: 


U svaku sobu potrebno je smjestiti što manji broj učenika/studenata, ovisno o kapacitetima Doma i 
broju korisnika. Krevete u sobama neophodno je razmjestiti tako da su međusobno razmaknuti 

najmanje 1,5 m (ukloniti iz soba sav namještaj koji nije nužan). Broj i raspored korisnika po sobama, 
ako je moguće, potrebno je organizirati tako da u jednoj sobi borave učenici/studenti iz istog 
razrednog odjela ili izšto manjeg broja razrednih odjela ili iz iste škole ili učenici/studenti koji žive u 
istom kućanstvu (iz iste obitelji). Nakon što se odredi sastav soba, treba izbjegavati njihovo 
miješanje. Boravak u jednokrevetnoj sobi posebno se preporučuje korisnicima s kroničnim 
bolestima (respiratornim, kardiovaskularnim, bubrežnim, malignim bolestima, 
imunodeficijencijama, korisnicima _ s većim tjelesnim/motoričkim oštećenjima) koje mogu 
predstavljati rizik za razvoj komplikacija i lošijeg ishoda bolesti COVID-19, osim ako je boravak u 
jednokrevetnoj sobi kontraindiciran zbog potencijalne ugroze zdravlja i života uslijed osnovne 
kronične bolesti. 


Djelatnici ulaze u učeničke sobe samo kada je to nužno, uz izbjegavanje bliskog fizičkog kontakta s 
učenicima, a po mogućnosti u vrijeme kada učenici/studenti nisu u sobi (primjerice čišćenje soba 
provodi se kada učenici nisu u sobi). Ako djelatnik ulazi u učeničku sobu kada su učenici prisutni, 
djelatnik obavezno nosi masku, a učenici nose masku kada je god to moguće. Djelatnici i sve odrasle 
osobe međusobno komuniciraju preventivo na daljinu kada god je to moguće, a kod komunikacije 
koja nikako nije moguća na daljinu nose maske i održavaju fizičku udaljenost od oko 2 metra. 


Zajedničke prostorije: 


Razmak između učenika/studenata iz iste sobe u blagovaonici/učionici/drugom zajedničkom 
prostoru treba biti ako je moguće 1,5 m, dok je razmak između učenika jedne sobe u odnosu na 
učenike drugih soba najmanje 2m (važnije je dosljedno održati što veći razmak između pojedinih 
soba nego između učenika iziste sobe). 


Zadržavanje u hodnicima i na stubištima potrebno je skratiti koliko je moguće u cilju izbjegavanja 
grupiranja. 


Upotrebu zajedničkih toaleta treba organizirati na način da isti korisnici grupirani prema sobama 
koriste točno određeni toalet (što manji mogući broj istih učenik/studenta po toaletu). 


Za svaku zajedničku prostoriju nužno je unaprijed označiti ukupan broj osoba koje u njoj mogu 
boraviti istovremeno (označiti sjedeća mjesta), te se ne dozvoljava ulazak prekobrojnih osoba. 


Aktivnosti na otvorenom se trebaju poticati. Učenici/studenti mogu igrati športske igre te 
sudjelovati u svim drugim sportskim aktivnostima. 


Održavanje roditeljskih sastanaka: 


Dopušteno je održavanje roditeljskih sastanaka i individualnih informacija licem u lice. Na 
roditeljskim sastancima i individualnim informacijama svi roditelji i djelatnici Doma moraju nositi 
maske i održavati fizički razmak po mogućnosti 1,5 do 2 metra. Preporučeno je da tijekom 
roditeljskih sastanaka i individualnih informacija prozori budu otvoreni. Radi dodatne sigurnosti, 
ako ravnatelj Doma tako odluči u dogovoru s roditeljima, može se omogućiti održavanje roditeljskih 
sastanaka samo uz predočenje COVID potvrda ili potvrda o preboljenju ili cijepljenju roditelja. U tom 
slučaju za roditelje koji nemaju niti jedno od navedenog, ravnatelj je dužan omogućiti sudjelovanje 
na roditeljskim sastancima online. 

Praćenje zdravstvenog stanja korisnika i djelatnika. 
Potrebno je obavijestit djelatnike, korisnike i druge osobe da ne ulaze u Dom ako imaju: 


e simptome koji mogu upućivati na COVID-19 (povišenu tjelesnu temperaturu, respiratorne 
simptome (kašalj, poteškoće u disanju, grlobolja) te poremećaj osjeta njuha i okusa, 
povraćanje, proljev 

e akoimje izrečena mjera samoizolacija 

e _ akoimje potvrđena zaraza s COVID-19. 


Učenici/studenti i djelatnici kao i sve druge osobe s navedenim znakovima bolesti, izrečenom 
mjerom samoizolacije ili potvrđenom zarazom COVID-19 ne mogu doći odnosno ući u Dom. 


Roditelj/staratelj/student odmah treba javiti ravnatelju Doma za slučaj izrečene mjere samoizolacije 
učeniku/studentu ili za pozitivan nalaz na COVID-19 kod učenika/studenta ili drugih članova 
kućanstva (roditelj/staratelj će prenijeti ravnatelju informaciju od epidemiologa radi li se o riziku za 
Dom ili ne, s obzirom na vrijeme kada je učenik/student posljednji put boravio u obitelji odnosno 
Domu). 


U slučaju da se kod djelatnika pojave simptomi koji mogu upućivati na COVID-19 za vrijeme boravka 
u Domu, djelatnik odmah napušta Dom te se telefonom ili e-porukom javlja nadređenoj osobi u 
Domu iliječniku obiteljske medicine koji odlučuje o potrebi za testiranjem i liječenjem. Ako djelatnik 
razvije znakove bolesti kada je kod kuće, ne dolazi na posao već se telefonom ili e-porukom javlja 
liječniku obiteljske medicine i nadređenoj osobi u Domu. 


Ako se učinku/studentu pojave navedeni znakovi bolesti ili mu se izreče mjera samoizolacije dok 
borave u Domu, napušta Dom u pratnji roditelja/skrbnika u najkraćem mogućem roku. 


Do dolaska roditelja/skrbnika, učenici/studenti s navedenim znakovima bolesti ili izrečenom mjerom 
samoizolacije smještaju se u prostoriju za izolaciju koju je prethodno potrebno odrediti za tu svrhu. 


Kad učenik/student tijekom boravka u Domu razvije simptome bolesti koji mogu upućivati na 
COVID-19:* 


e _učenik/student o navedenom treba odmah obavijestiti djelatnika ili ravnatelja Doma, 

e djelatnik/ravnatelj odmah obavještava telefonom roditelja/staratelja, 

e _učenik/student se smješta u sobu za izolaciju te je u sobi za izolaciju do dolaska roditelja ili 
do isteka izolacije ukoliko roditelj nije u mogućnosti doći po dijete (soba za izolaciju: 
unaprijed određena soba s pristupom toaletu kojeg samo učenik/student u izolaciji koristi; 
učenik/student koristi masku ako njegovo zdravstveno stanje to omogućuje osim kada je 
sam u sobi; ako postoji potreba da djelatnik boravi u sobi za izolaciju zajedno s 
učenikom/studentom koji pokazuje znakove bolesti, uz masku djelatnik nosi vizir i 
jednokratni ogrtač; broj soba za izolaciju treba odgovarati raspoloživim kapacitetima Doma 
i broju učenika/studenta koji su na smještaju); uprava Doma treba korisniku sa simptomima 
omogućiti sav potreban komfor: dostavu hrane, lijekova i tekućina do dolaska roditelja 
(ostaviti pred ulazom u sobu, u sobu unosi djelatnik sa maskom; po mogućnosti koristi 
jednokratni pribor) 

* _roditelj/skrbnik/druga osoba koja živi s djetetom odvodi učenika/studenta iz Doma (osobnim 
automobilom, svi koriste masku; javni prijevoz i taksi nije prihvatljiva opcija za putovanje 
osobe sa simptomima koji mogu upućivati na COVID-19 ili kojima je izrečena mjera 
samoizolacije) te se javlja liječniku obiteljske medicine koji odlučuje o potrebi testiranja i 
liječenja; indikaciju za testiranje na COVID-19 utvrđuje liječnik (liječnik obiteljske medicine ili 
iznimno epidemiolog ili školski liječnik) no to se provodi nakon što učenik kod kojeg su se 
pojavili navedeni znakovi bolesti napusti Dom u pratnji roditelja/skrbnika, odnosno kada se 
roditelj/skrbnik/učenik po napuštanju Doma javi liječniku obiteljske medicine; iznimno ako 
roditelj/skrbnik zbog objektivnih prepreka nikako ne može unutar nekoliko dana doći po 
učenika/studenta, testiranje na SARS-CoV-2 nakon konzultacije s liječnikom može 
organizirati Dom; učenici/studenti koji su cijepljeni ili su preboljeli COVID-19 unazad 9 
mjeseci, kod blagih znakova bolesti koji mogu ukazivati na COVID-19 (izuzev gubitka njuha ili 
okusa kao specifične znakove za COVID-19) rezultate testa mogu čekati u Domu. 

e —učenik/student se može vratiti u Dom sukladno odluci liječnika, kada prestaje biti zarazan za 
druge neovisno o tome radi li se o COVID-19 ili drugoj zaraznoj bolesti; 

e uslučaju teže narušenog zdravstvenog stanja neophodno je pozvati hitnu pomoć, 


*Na isti način potrebno je zbrinuti pojedinačne učenike/studente kojima je izrečena mjera 
samoizolacije. 


Kada je potrebna ili bi mogla biti potreba izolacija svih učenika iz jedne sobe (primjerice zbog 
kontakta više korisnika s pozitivnom osobom unutar Doma ili pojave simptoma bolesti kod svih 
učenika izjedne sobe), izolacija se može provesti u njihovoj sobi. Izolacija dva ili više učenika kojima 
je izrečena mjera samoizolacije ili koji pokazuju znakove bolesti koji bi mogli upućivati na bolesti 
COVID-19 u jednoj sobi moguća je samo ako se radi o onim učenicima koji i inače dijele sobu i to 
isključivo na kraće vrijeme do dolaska roditelja (1-2 dana). 


Ako se kod učenika jave znakovi bolesti za vrijeme boravka u školi, škola poziva roditelja/staratelja 
te ako roditelj može doći u prihvatljivom roku, učenik čeka roditelja u školi i u pratnji roditelja 
napušta školu. Kada roditelj ne može u razumnom roku doći u školu po dijete, učenika se smješta u 
Dom u prostoriju namijenjenu za izolaciju do dolaska roditelja/staratelja, te najdulje 48h od 
zaprimanja pozitivnog nalaza testiranja na SARS-CoV2. 


Za učenika koji pokazuje znakove bosti koji bi mogli upućivati na bolest COVID-19 ili učenika kojemu 
je potvrđena dijagnoza COVID-19, kada roditelj/drugi punoljetni član kućanstva nije u mogućnosti u 
razumnom roku doći po učenika, nužan prijevoz (primjerice prijevoz od škole do Doma, prijevoz na 
testiranje) moguće je organizirati kako slijedi: 


1. u Domovima koji posjeduju automobil (vozilo), moguće je pokušati organizirati da djelatnik 
Doma upravlja automobilom te nosi masku razine zaštite FPP2, vizir i jednokratne rukavice, dok 
učenik nosi medicinsku masku i sjedi na stražnjem sjedalu dijagonalno u odnosu na djelatnika, 
ili 

2. potrebno je organizirati sanitetski prijevoz učenika temeljem putnog nalog izabranog liječnika 
obiteljske medicine ili hitne pomoći; u slučaju teže narušenog zdravstvenog stanja, poziva se 
hitna pomoć. 


Pojava znakova bolesti koji mogu upućivati na COVID-19 kod jedne osobe u Domu (prije 
zaprimanje možebitnog pozitivnog nalaza na COVID-19): 

Kod pojave simptoma koji mogu upućivati na zarazu  COVID-19 kod jednog 
učenika/studenta/djelatnika, Dom u pravilu nastavlja dalje s uobičajenim radom, jer treba 
pretpostaviti da su ipak veći izgledi da se radi o drugoj respiratornoj infekcijinego o COVID-19. Vezno 
uz učenika/studenta/djelatnika koji je razvio znakove bolesti, postupa se kao što je prethodno 
navedeno. 


Iznimka je pojava znakova bolesti kod jednog učenika/studenta/djelatnika koji su izrazito 
karakteristični za COVID-19 (gubitak njuha ili okusa) kada se postupa kao kod grupiranja bolesti. 


Grupiranje znakova koji mogu upućivati na COVID-19 (pojava znakova bolesti kod 2 ili više osoba 
iz iste sobe, hodnika i sl.) ili pojava jedne i više osoba pozitivnih na COVID-19 u Domu: 


Ravnatelj Doma obavještava nadležnog epidemiologa u slučaju: 


* grupiranja sumnje na COVID-19 ( u slučaju pojava znakova bolesti koji mogu upućivati na 
COVID-19 kod 2i više djelatnika i/ili korisnika iz iste sobe, kata, hodnika i sl.) 

e kod znakova bolesti koji su izrazito karakteristični za COVID-19 (gubitak osjeta okusa i njuha) 
po čak i kod samo jednog učenika/studenta/djelatnika 


e kod svakog potvrđenog slučaje zaraze COVID-19 među djelatnicima ili korisnicima Doma. 


Kod navedenog odmah je potrebno: 


1. pojačati mjere odvajanja svih učenika/studenata iz te iste sobe i grupe soba kao i djelatnika 
zaduženih za te sobe, od drugih učenika i djelatnika doma (izolacija učenika u sobi: učenici 
se zadržavaju u svojoj sobi gdje im se osigurava prehrana i sve što je nužno kako hi izlasci iz 
sobe bili što rjeđi; izlasci izsobe mogući su isključivo smaskom), 

2. najaviti roditeljima/starateljima svih učenika iz grupe soba u kojoj boravi učenik/student sa 
simptomima ili koji ima potvrđen COVID-19 da se pripreme za dolazak po učenike, jer postoji 
vjerojatnost da će im biti izrečena mjera samoizolacije, 

3. dalje postupati prema uputama liječnika/epidemiologa. 

Kada se kod djeteta/učenika/studenta ili djelatnika utvrdi zaraza COVID-19 (pozitivan nalaz na 
COVID-19), postupa se sukladno odluci nadležnog epidemiologa. To između ostalog znači da se za 
sve osobe kod kojih se utvrdi da su bile u bliskom kontaktu sa zaraženom osobom u vrijeme kada je 
osoba mogla biti zarazna, izriče mjera aktivnoga zdravstvenog nadzora u samoizolaciji. Svi djelatnici 
kojima je izrečena mjera samoizolacije odmah napuštaju Dom. Svi učenici/studenti kojima je 
izrečena mjera samoizolacije u najkraćem mogućem roku napuštaju Dom u pratnji 
roditelja/staratelja uz korištenje maski. 


Ukoliko roditelj/staratelj/druga punoljetna osoba iz istog kućanstva zbog objektivnih nepremostivih 
prepreka nikako ne može doći po učenika/studenta ili student (punoljetni korisnik) ne može sam 
napustiti Dom, neophodno je slijedeće: 

e Za učenika (maloljetnog korisnika) i studenta (punoljetnog korisnika) kojima je izrečena 
mjera aktivnog zdravstvenog nadzora u samoizolaciji neophodno je osigurati da sam boravi 
u sobi za izolaciju, kao što je prethodno opisano, te je neophodno osigurati testiranje na 
SARS-CoV-2 ako se kod učenika/studenta tijekom samoizolacije pojave znakovi bolesti. U 
slučaju nedovoljnih smještajnih kapaciteta u Domu, za studenta (punoljetnog korisnika) 
moguć je smještaj u organiziranoj karanteni koju osigurava nadležni Stožer civile u 
odgovarajućem prostoru izvan Doma. 

e  Zaučenika i studenta sa znakovima bolesti koji mogu upućivati na COVID-19: 

e usuradnji s nadležnim zavodom za javno zdravstvo neophodno je organizirati testiranje 
na SARS-CoV-2 temeljem odluke liječnika o potrebi testiranja (liječnik školske medicine, 
obiteljski liječnik ili epidemiolog), 

e neophodno je organizirati izolaciju na način da je učenik/student smješten sam u sobi za 
izolaciju do zaprimanja nalaza na SARS-CoV-2, 

e —uslučaju zaprimanja pozitivnog nalaza na SARS-CoV-2 neophodno je organizirati izolaciju 
u sobi za izolaciju u Domu samo prvih dana (izolacija do ukupno 48h od zaprimanja 
pozitivnog nalaza) te premještaj studenta (punoljetnog korisnika) u organiziranu izolaciju 
koju osigurava nadležni Stožer civile zaštite u odgovarajućem prostoru izvan Doma 
(osigurava se hospitalizacija kada narušeno zdravstveno stanje to zahtjeva); za učenika 
(maloljetnog korisnika) s pozitivnim nalazom na SARS-CV-2 nužna je hospitalizacija u 
odgovarajućoj bolnici nakon početne izolacije u Domu (izolacija u Domu do ukupno 48h 
od zaprimanja pozitivnog nalaza); smještaj u organiziranoj izolaciji ili karanteni izvan 
Doma, osim ako se radi o odgovarajućoj zdravstvenoj ustanovi, nije primjeren za 
maloljetne korisnike. 

* uslučaju zaprimanja negativnog nalaza na SARS-CoV-2 (kada liječnik isključi COVID-19), 
učenik/student ostaje u Domu pod istim uvjetima kao prije pojavljivanja znakova bolesti. 


Praćenje tjelesna temperature: 


Prije dolaska na posao djelatnici trebaju izmjeriti tjelesnu temperaturu. Ako je moguće, 
svakodnevno kod dolaska i odlaska iz Doma djelatnicima treba izmjeriti tjelesnu temperaturu 
beskontaktnim toplomjerom. Kod osobe s povišenom temperaturom (37,2*C i veća, ovisno o 
specifikaciji beskontaktnog toplomjera) mjeri se temperatura i standardnim toplomjerom pod 
pazuhom te se povišena temperatura utvrđuje na temelju rezultata mjerenja pod pazuhom. 


Evidencija o vrijednostima izmjerene tjelesne temperature i eventualnom postojanju respiratornih 
simptoma upisuje se u posebnu evidencijsku knjigu. 


Neophodno je obavijestiti korisnike da u Dom ponesu toplomjer. Učenici/studenti svako jutro i večer 
mjere tjelesnu temperaturu što provjerava nadležni djelatnik (mjerenje temperature kod 
učenika/studenta može se organizirati beskontaktnim toplomjerom ili na drugi način sukladno 
mogućnostima Doma). 


Korisnici kojima je osigurana podrška osobnog pomoćnika. Korisnik kojem je neophodan osobni 
asistent ili druga odrasla osoba (roditelj) ima pravo na takvu pomoć uz uvjet da osobni asistent 
poštuje sve obaveze opisane u ovim preporukama (držanje razmaka koliko je moguće, pojačana 

higijena, korištenje maski i rukavica kod pomoći u intimnoj njezi o zdravstvenom stanju studenta i 
sl.). 


Maske. Učenici ne nose masku u svojoj sobi. Maske se ne nose _u sanitarnom čvoru kod pranja 
zuba, umivanja i tuširanja te u blagovaonici za vrijeme jela. U učionici učenici mogu biti izuzeti od 
obaveze nošenja maske ako je osiguran potreban razmak između učenika grupiranih po sobama te 
se učenici potiču da ne govore (ne uče na glas) već rade u tišini. 


U zajedničkim prostorijama učenici/studenti i zaposlenici nose masku, uz ranije navedene izuzetke 
(kada postoji odgovarajući fizički razmak između onih koji ne dijele istu sobu). 


Masku nije potrebno nositi uz održavanje primjerenog fizičkog razmaka kada su SVI učenici/studenti 
i zaposlenici koji istovremeno borave u istoj prostoriji, cijepljeni u potpunosti ili ako su preboljeli 
bolest unazad 9 mjeseci. 


Maska se koristi pravilno, tako da cijelo vrijeme pokriva nos i usta. 


Preporučuju se platnene maske. Medicinska (kirurška) maska je nužna samo za osobe sa znakovima 
bolesti koji mogu upućivati na COVID-19, kod nadzora bolesne osobe ili za osobe s izrečenom 
mjerom samoizolacije ili izolacije. 


Izvještavanje i komunikacija s djelatnicima. Svi djelatnici, učenici/studenti i roditelj trebaju biti 


upoznati s ovim uputama. 


Cijepljenje. Kolektivni smještaj poput smještaja u Domovima predstavlja uvećani rizik za širenje 
bolesti. Zbog toga se preporučuje cijepljenje svih djelatnika Domova i drugih osoba koje u 
službenom svojstvu borave u Domovima. Također se preporučuje cijepljenje svih učenika/studenta 
korisnika Domova. Cijepljenje je dobrovoljno. Cjepivo Pfizer i Moderna registrirano je za do 12i više 
godina. Ravnatelji Domova trebaju se javiti nadležnim zavodima za javno zdravstvo radi dogovora o 
organiziranom dobrovoljnom cijepljenju učenika smještenih u Domu. 


Izvannastavne i druge grupne aktivnosti: 


Mogu se održavati svi oblici izvannastavne aktivnosti, programi i priredbe, odlasci u kino i 
kazalište, izlete i sl., sudjelovanje u sportskim i drugim natjecanjima u kojima sudjeluju 
učenici/studenti iz različitih odgojnih grupa, škola i razreda ( izbornih i posebnih programa), soba, 
katova u domu i sl. Kako u okvirima pandemije započinje treća školska godina, nije održivo 
inzistirati na odvajanju učenika/studenta prema sobama, katovima, razrednim odjelima i sl, te se 
učenici/studenti mogu miješati uz pridržavanje osnovnih epidemijskih mjera. 


Posjeti Domovima zbog aktivnosti koje nisu nužne, primjerice izvođenje kazališne predstave i sl., 
mogu se organizirati na način da posjetitelji imaju digitalne COVID potvrde. 


Izleti i aktivnosti koje zahtijevaju organizirano noćenje izvan Doma provode se sukladno 
navedenom na poveznici: 

https://www.hzjz.hr/wp-content/uploads/2020/03/Mogu%C4%87nosti-izvo%C4%91enja- 
izvanu%C4%8Dioni%C4%8Dke-nastave-vezano-uz-pandemiju-COVID-19-2.pdf 





Radi praćenja iskustva grupnog testiranja učenika bez znakova bolesti, nakon izvan učioničke 
nastave s noćenjem, kao i sportskih natjecanja i sličnih događaja za učenike kada je nužno grupno 
testiranje na  SARS-CoV-2 sukladno posebnim — preporukama, organizator dostavlja na 
skolska.medicina Qhzjz.hr sljedeće izvješće: 

Županija 

Grad/općina 

Organizator 

Događaj (nazivi datum) 

Ukupan broj sudionika 

Broj negativnih testova 

Broj pozitivnih testova 

Prosječna približna dob učenika koji su sudjelovali 


Završne preporuke. Ukoliko se ne može organizirati posao zbog većeg broja zaposlenika koji su u 
samoizolaciji, stožeri civilne zaštite (državni i lokalni) u koordinaciji s osnivačima mogu 
preraspodijeliti zaposlenike iz drugih odgojno-obrazovnih ustanova, a kako bi se osigurala 
kontinuirana skrb za korisnike. 


Osigurana je kontinuirana nužna suradnja s osnivačem. 

Svaki zadatak ravnatelj treba dodijeliti jednoj odgovornoj osobi koja o navedenom provodi dnevnu 
pisanu evidenciju kada je to moguće. 

Ove preporuke ne isključuju provođenje drugih preporuka sukladno aktualnoj i promijenjenoj 
epidemiološkoj situaciji. 

Upute za čišćenje i dezinfekciju: 


e bezoboljelih od COVID-19: 
https://www.hzjz.hr/wp-content/uploads/2020/03/Ciscenje-i-dezinfekcija-prostorije-bez- 
oboljelih-od-COVID-19-2.4.2020..pdf 

e osobe pod sumnjom ili oboljele od COVID-19: 
https://www.hzjz.hr/wp-content/uploads/2020/03/Ciscenje-i-dezinfekcija-prostora-u- 
kojima-je-boravila-osoba-pod-sumnjom-COVID-19-2.4.2020..pdf 


Preporuke za rad u knjižnicama i antikvarijatima tijekom epidemije koronavirusa (COVID-19): 


https://www.hzjz.hr/wp-content/uploads/2020/03/Preporuke-za-rad-u-knji%C5%BEnicama-i- 





antikvarijatima-tijekom-epidemije-koronavirusa-COVID-19.pdf 

Preporuke za sprječavanje infekcije u ugostiteljskim objektima s terasama i bez njih te u 
ugostiteljskim objektima u smještajnim kapacitetima u okviru postupnog ublažavanja restrikcija 
vezanih uz COVID-19: 
https://www.hzjz.hr/sluzba-epidemiologija-zarazne-bolesti/koronavirus-najnovije- 


preporuke/ 


Upute za samoizolaciju: 





https://www.hzjz.hr/wp-content/uploads/2020/03/letak_samoizolacija.pdf 


https://www.hzijz.hrAwp-content/uploads/2020/03/letak-samoizolacija_EN.pdf 


https://www.hziz.hr/sluzba-epidemiologija-zarazne-bolesti/izolacija-tko-sve-treba-biti-u-njoj-i-pravila-koja- 





trebaju-postovati-ukucani-osobe-koja-je-izolaciji/ 


Upute za maske: 


https://www.hzjz.hr/wp-content/uploads/2020/03/Maske-za-lice-1.pdf), 


Tko ne treba nositi masku? Izuzeće od obveze nošenja maske 


https://www.hzjz.hr/wp-content/uploads/2020/03/Tko-ne-treba-nositi-masku-izuze%C4%87e-od- 





obveze-no%C5%A1lenja-maske.pdf 

